Mahariši Mahéš Jógí

Mahariši Mahéš Jógí alebo Maharši Mahéš Jógí (; * 12. január 1918, Džabalpur, India – † 5. február 2008, Vlodrop, Holandsko) bol indický autor techniky transcendentálnej meditácie, ktorú vypracoval v roku 1958 v Indii. Žil dlhší čas na Západe, od roku 1984 pôsobil opäť v Indii.

Recept na pokoj a šťastie pripravoval doma v Indii. Ako vyštudovaný právnik vycítil potreby vtedajších a taktiež budúcich hviezd rodiaceho sa šoubiznisu. Na uskutočnenie jeho cieľa bolo najvhodnejšie štylizovať  sa  pózy guru. Zanechal právnickú prax a stal sa učeníkom známeho guru   Swami Brahmananda Saraswatiho. Presťahoval sa za ním do izolácie v  údolí na úpätí Himalájí. Po smrti Saraswatiho jeho učenie rozvinul a pomenoval transcendentálna meditácia, čo sa neskôr ukázalo ako ďalší Maharišiho marketingový ťah a tento svoj produkt začal ponúkať po svete.

Dôležité životné medzníky  

  Vyštudoval právo.
 Učil sa u známeho guru  Swami Brahmananda Saraswatiho.
  V indickom Rišikéši si zriadil verejné duchovné centrum.
  Zoznámil sa s Beatles.
 V Kalifornii si založil vlastnú Univerzitu. Neskôr bola Univerzita presunutá do štátu Iowa, kde pôsobí dodnes.
  Maháraši sa usadil v holandskom meste Vlodrup.

Maháraši a Beatles 

Východnému mysticizmu a tradíciám ako prví podľahli už začiatkom 60. rokov 20. storočia bítnicki básnici a spisovatelia. Po nich zasiahla „ázijská vlna“ ďalších umelcov. Najdôležitejším stretnutím v jeho živote bolo stretnutie s členmi skupiny Beatles,  ktorí v tej dobe platili za najmienkutvorenejšie osoby svojej doby.  Po tomto stretnutí sa z Mahárašiho stala vyhľadávaná „duchovná hviezda“.
Vplyv Georgea Harrisona, ktorý bol vždy veľmi  prístupný všetkému „indickému“,  veľmi uľahčilo celosvetovému presadeniu  Mahárašiho transcendentálnej meditácie. 
Na druhej strane aj Mahárašiho „učenie“ výrazne pôsobilo na členov skupiny. Treba si však uvedomiť, že aj negatívne skúsenosti boli podnetom k napísaniu skladieb, ktoré sú v niektorých prameňoch uvádzané, bez komentára, ako výsledok niekoľko mesačného pobytu skupiny Beatles v Mahárašiho duchovnom centre v indickom Rišikéši.

Očakávania a skutočnosť 

Kto by očakával naozaj asketický spôsob života, ten sa bol nemilo prekvapený.  Mahárašiho príbytok bol skôr hotel, než sídlo západným svetom uznávaného askétu a guru. Všade moderné kúpeľne a elektrické kúrenie. Nový život nabudzovalo len tradičné indické oblečenie.
Vstávalo sa za svitania, po raňajkách nasledovali prednášky a meditácie s majstrom.  Nie každému však vedený spôsob života vyhovoval. Po desiatich dňoch to vzdal Ringo Starr a jeho manželka.
Paul McCartney a jeho priateľka vydržali šesť týždňov.
John Lennon a George Harrison to vzdali až keď zistili, Maháraši je vegetariánom len pred svojimi klientmi, má problémy so vzťahom k ženám a nekontrovateľnú „lásku“ k peniazom.

Guru celebrít 

Pre Mahárišiho platí, že prišiel v pravý čas, keď spoločnosť sa Západe hľadala únik zo stále sa zrýchľujúceho životného tempa. Ponúkol ilúziu pokoja, ilúziu spôsobu ako sa zbaviť nešťastia, nespokojnosti a ilúziu vnútornej rovnováhy. Vycítil, že veľkej väčšine vtedajších hviezd stačila len ilúzia, pretože ozajstný asketický spôsob života, ktorý vo svojich kurzoch presadzoval, by mu priškrtil pravidelný príjem finančných prostriedkov.

Budúce rockové hviezdy, vrátane Beatles, predbehol v organizovaní celosvetových turné, ktoré začal už v roku 1958. Svoje meditačné cvičenia, okoreňované starými indickými textami ponúkal za príslušné honoráre.

Zomrel vo svojej holandskej rezidencii, odkiaľ riadil svoje celosvetové „duchovné a hlavne finančné impérium.

Indickí filozofi
Indické náboženské osobnosti
Indickí jogíni